JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael saab eelarve?
Jordaanial on väed valmis Templimäe piirkonnas
Liibanon on kodusõja lävel
Üks suuremaid küsimusi,
mis on viinud Iisraeli valitsuste kokkuvarisemiseni viimastel aastatel
ja neljade valimisteni võib olla lahenemas.
Tegemist on riigieelarvega, milles pole seni suudetud kokku leppida
ja riigis on elatud ligi kolm aastat viimase heaks kiidetud eelarve järgi.
Eelmise valitsuse lagunemine ja neljandad valimised
johtusid just Benny Gantzi
ja toonase peaministri Netanyahu vahelisest tülist seoses eelarvega,
milles peaminister ei nõustunud kompromissile minema.
Uus, Bennetti-Lapidi valitsus,
kus osaleb ka Benny Gantz kaitseministri rollis,
on valmis esitama parlamendile eelarveeelnõu,
mis on põhijoontes täpselt sama,
mida eelmine peaminister Netanyahu oleks tahtnud.
Kas eelnõu ka parlamendis läbi läheb,
selgub hääletuse viimases voorus 4. novembril.
Valitsusel on vaid 1-kohaline enamus
ja see sõltub täielikult araabiapartei Ra'ami neljast häälest.
Liibanonis suurt võimu omav
ja maailmas terrorirühmituseks klassifitseeritud Hezbollah
ehk Allahi partei
alustas eelmine nädal süstemaatilist raketituld Põhja-Iisraeli.
Rakette tulistati kahes eri voorus ca 20
ja Iisraeli armee vastas mürsutulega sihtmärkide suunas,
kust raketid olid lähtunud.
Hezbollah' peasekretär H. Nasrallah
ähvardas nagu tavaliselt Iisraeli tõsiste tagajärgedega,
kui see jätkab rünnakuid Hezbollah' baaside vastu Liibanonis,
mis asusid seekord kohalike druuside elurajoonides.
See viiski omapärase sündmusteahelani,
sest kohalikud druusid polnud rahul,
et nende kodud sattusid Iisraeli armee kahuritule alla.
Nad koondasid oma jõud
ja ajasid Hezbollah' väed oma aladelt välja.
Poliitikaanalüütikud peavad Hezbollah' aktiveerumist
märgiks selle kohta, et kuna Liibanon on riigina peaaegu pankroti äärel,
süüdistatakse selles paljuski just Hezbollah't,
keda peetakse peasüüdlaseks selles,
et aasta eest purunes Beiruti linn peaaegu pooleks
sadamas toimunud võimsa plahvatuse tagajärjel.
Raketitule alustamisega Iisraeli suunal
püüab Hezbollah' rahva tähelepanu sündmuselt eemale suunata
ja süüdistada armeed riigi katastroofilises majandusseisus.
Iraani Islamivabariik sai 3. augustil
järgmiseks neljaks aastaks uue presidendi.
Teherani timuka hüüdnime kandva Ibrahim Raisi ametivandetseremoonial
osales tema hingesugulasi
peaaegu kõigist tuntud terroriorganisatsioonidest.
Iisraelis kritiseeriti jõuliselt sedagi,
et Euroopa Liit saatis üritusele oma esindaja,
kuigi mõistis samal ajal hukka Iraani tegevuse
Omaani lahel toimunud rünnakus naftatankrile.
Need seigad ei mõjutanud siiski Iraani uue presidendi avakõnet,
sest ta kordas tuttavaid fraase
palestiinlaste küsimuse tähtsuse kohta kogu islamimaailmale
ning kinnitas samuti, et Iisraeli häving on vaid aja küsimus.
Teda ei häirinud seegi, et praktiliselt kogu läänemaailm
mõistis karmilt hukka rünnaku naftatankrile
ja andis Iisraelile vaikiva nõusoleku kasutada sobivaks peetavaid viise
antud akti eest ka sõjaliselt kätte maksta.
Seoses eelmise teemaga -
Iisraeli valitsus on otsustanud teha Iraani vastu sõjalise rünnaku,
kuid otsib toeks teisigi riike,
keda mainitud rünnak naftatankrile puudutas.
Kahe nn enesetapudrooniga tehtud rünnak nõudis kahe meremehe elu,
kellest üks oli Rumeenia ja teine Suurbritannia kodanik.
Mõlema riigi luureagentuurid, valitsused
ning ka USA luure- ja operatiivkeskus CENTCOM
on kinnitanud, et rünnaku taga oli Iraan, kes seda omakorda eitab,
mis pole sugugi üllatav.
Kaitseminister Benny Gantz kinnitas,
et Iisraeli armeel on mitmeid võimalusi Iraani karistamiseks.
Milline neist valitakse ning kuhu ja millal rünnak tehakse, ta ei öelnud.
Jordaania usuministeerium paljastas eelmine nädal,
et neil on Jeruusalemma vanalinnas,
eriti Templimäel ja selle vahetus läheduses,
850 inimesest koosnev töötajaskond.
See on tekitanud Jeruusalemma valitsuses suurt hämmastust,
sest al-Aqsa mošee ja Kaljumošee piirkonnas
näeb vaid mõningaid töötajaid ja valvureid.
Sama ministeeriumi eelarves
on Templimäele eraldatud siiski igaaastane summa -
12 miljonit Jordaania dinaari ehk ca 56 miljonit seeklit.
Enamus sellest läheb nn valmisolekuvägede üleval pidamiseks.
Nende ülesandeks on alustada alati ja koheselt märuleid, meeleavaldusi
ja isegi intifada-laadset ülestõusu, kohe kui Templimäel toimub midagi,
mis solvab nende meelest paiga islamitraditsiooni pühadust.
Seni on alati arvatud,
et märulid pühapaigas on kohalike palestiinlaste algatatud,
kuid need on hoopis üleskihutus- vägede süstemaatilise töö vili.
Nad tegutsevad Jordaania Usuministeeriumi juhiste alusel,
kas pühapaigas toimus midagi märuli-väärset või mitte.
Äsja lõppenud Tokyo olümpiamängud puudutasid mitmel moel ka Iisraeli,
ja osaliselt ka seetõttu,
et neisse sekkus taas kord jõuliselt poliitika.
Iisraeli sportlaste saavutused olid mängudel üllatavalt head,
nii et näiteks kuldmedali võit
oleks võinud olla rahvast ühendav ja rõõmustav faktor.
Kas sääsest sai taas poliitiline elevant -
sellest kohe räägimegi.
Iisraeli võimleja Linoy Ashram võitis kuldmedali
naiste rütmivõimlemise individuaalsarjas juuli viimasel päeval,
mis juhtus olema laupäev ja seega juutide hingamispäev.
Endine peaminister Benjamin Netanyahu helistas noorele naisele
ja õnnitles teda saavutuse puhul,
nagu ta oli teinud ka kõigi teiste Iisraeli sportlaste puhul,
kel mängudel hästi oli läinud.
See oli liiast Netanyahu oponentidele, kes tõstsid religioosset lärmi,
süüdistades endist peaministrit hingamispäevareeglite rikkumises,
kuhu täna näib kuuluvat ka telefoniga rääkimine.
Ultraortodoksse partei juht Betzalel Smotrich ühines laitusega,
tõdedes, et president ja peaminister
maldasid siiski hingamispäeva lõpuni oodata,
enne kui kuldmedalisti õnnitlesid, ja olevat kahetsusväärne,
et Netanyahu ei jaksanud nii kaua oodata.
Võimlemine on lubatud ka hingamispäeval,
kuid õnnitlemine aga keelatud - võiks seda episoodi tõlgendada.
Nagu oleme varem tõdenud,
on olukord Iisraeli põhjanaabri juures Liibanonis äärmiselt delikaatne
ja ebastabiilne nii majanduslikult kui poliitiliselt.
Iraani korraldusi järgiva Hezbollah' tegevus Iisraeli suunal
on riigi teiste parteide juhtkonnad niivõrd närvi ajanud,
et näiteks Liibanoni maroniidi kristlaste partei patriarh
Bechara Boutros al-Rahi
palus riigi armeel peatada Hezbollah' raketituli Iisraeli suunas.
"Ma ei palu seda seetõttu, et muretseksin Iisraeli pärast,
vaid seepärast, et olen mures Liibanoni pärast,"
mainis patriarh esmaspäeval peetud kõnes.
Ta tõdes lisaks:
"On tõsi, et me pole allkirjastanud Iisraeliga rahulepingut,
kuid me pole deklareerinud ka sõda,
sest oleme ametlikult seotud 1949. a sõlmitud vaherahuleppega."
Patriarh al-Rahi süüdistas samas kõnes
ka riigi korrumpeerunud poliitilist juhtkonda,
mis tema sõnul juhib riiki vaid ühest kriisist teise,
ega püüagi saavutada püsivat heaolu ja rahvusvahelisi suhteid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee